芍藥宅
作者：楊萬里
朝代：宋

paragraphs: 何以築花宅，筆直松樹子。
何以蓋花宅，雪白清江紙。
紙將碧油透，松作畫棟峙。
鋪紙便成瓦，瓦色水精似。
金鴉暖未焰，銀竹響無水。
汗容漬不泣，晴態嬌非醉。
盡收香世界，關在閑天地。
風日幾曾來，蜂蝶獨得至。
勸春入宅莫歸休，勸花住宅且小留。
昨日花開開一半，今日花飛飛數片。
留花不住春竟歸，不如折插瓶中看。